open-index/open-wikipedia-markdown huggingface dataset:
त्सोंगमो झील

त्सोम्गो झील, जिसे त्सोंगमो झील या चांगु झील के नाम से भी जाना जाता है, यह  भारत के सिक्किम राज्य के पूर्वी सिक्किम जिले में स्थित एक झील है। जो राजधानी गंगटोक से लगभग 40 किलोमीटर (25 मील) दूर है। 3,753 मीटर (12,313फीट) की ऊँचाई पर स्थित इस झील का पानी पास की हिमानियों (ग्लेशियर) से आता है। झील की सतह मौसम के बदलाव के साथ अलग-अलग रंगों को प्रतिबिंबित करती है और स्थानीय सिक्किमी लोगों द्वारा इसे बहुत सम्मान के साथ रखा जाता है।

बौद्ध भिक्षुओं ने झील के बदलते रंगों का अध्ययन करने के बाद भविष्यवाणी की। मई के मध्य में सर्दियों का मौसम समाप्त होने के बाद, झील की परिधि में रोडोडेंड्रोन (सिक्किम का राज्य वृक्ष), प्रिमुला, नीले और पीले पॉपपी, आईरिस की फूलों की सुंदर प्रजातियां खिलती हैं।

झील के परिसर में ब्राह्मणी बत्तख सहित पक्षियों की कई प्रजातियाँ भी देखी जाती हैं। देखे गए वन्यजीवों में लाल पांडा भी शामिल है।

यहाँ से उत्तर में सड़क मेनमेचो झील से होती हुई नाथू ला (दर्रे) की ओर निकलती है जिसके पार तिब्बत की चुम्बी घाटी स्थित है। पूर्व-पूर्वोत्तर में तिब्बत की सरहद केवल ५ किमी दूर है। सर्दियों में इस झील की सतह जम जाती है।

## झील के कुछ दृश्य

चित्र:Reflection of snow covered mountains in Changu Lake.jpg|हिम-ढके पर्वतों का झील में प्रतिबिम्ब
चित्र:Tsongmo Lake, Gangtok.jpg|मार्च २००६ में
चित्र:ChanguLakeMay2012.JPG|मई २०१२ में
चित्र:Tsongmolake.jpg|दूरी से दृश्य
चित्र:Chsungo.jpg|सर्दियों में त्सोंगमो झील
चित्र:Source of the Lakes "Sikkim".jpg|त्सोंगमो झील - April 2017


## इन्हें भी देखें
*मेनमेचो झील
*पूर्व सिक्किम ज़िला

## सन्दर्भ


श्रेणी:सिक्किम की झीलें
श्रेणी:पूर्व सिक्किम ज़िला
श्रेणी:सिक्किम की पवित्र झीलें
कोस्टा कंकोर्डिया

**एमएस ''कोस्टा कंकोर्डिया*** २००४ में बना एक कंकोर्डिया-श्रेणी का क्रूज़ जहाज़ है जिसका निर्माण फिनकानटीएरी सेनेस्तरी पोनेती यार्ड्स ने [[इटली]] में किया था और २००५ से कोस्टा क्रोसियर इसके प्रचालक है। "यूरोपीय देशों के बिच एकता और अखंडता" दर्शाने के उद्देश्य से इसका नामकरण *कंकोर्डिया* रखा गया था।

*कोस्टा कंकोर्डिया* पहला कंकोर्डिया-श्रेणी का क्रूज़ जहाज़ है जिसके पश्च्यात *कोस्टा सीरीना*, *कोस्टा पेसेफिका*, *कोस्टा फावोलोसा* और *कोस्टा फासिनोसा* की निर्मिती हुई. जब *कोस्टा कंकोर्डिया* और उसकी बहने कार्यरत की गई तब वे *ड्रीम श्रेणी* क्रूज़ जहाजों के निर्माण तक सबसे बड़े जहाज़ थे।


१३ जनवरी २०१२ को रात के ९:४५ के करीब कप्तान फ्रांसेस्को शेटिनो की कमान में शांत समुद्र और घटाटोप मौसम के चलते *कोस्टा कंकोर्डिया'' टायरहेनियन समुद्र में गिग्लियो द्वीप के निकट चट्टान से टकरा गई। यह रोम की पश्चिमी सीमा से १०० किमी उत्तर-पश्चिम में है। इस टकराव से पतवार की बाएँ ओर ५० मीटर का छेद हो गया जिसके चलते इंजिन कक्ष में तुरंत पानी भर गया और बिजली व पंखो की उर्जा बंद हो गई। भरते पानी के कारण जहाज़ तैरते हुए गिग्लियो द्वीप के पास आ गया जहाँ गिग्लियो पोर्टो गावं से ५०० मीटर दूर यह ज़मीन पर एकतरफा लेट गया। जहाज़ में पानी, उर्जा की पूर्ण क्षति और शांत समुद्र में तट की निकटता के बावजूद जहाज़ छोड़ने का आदेश टकराने से एक घंटे तक नहीं दिया गया। आधे से अधिक जहाज़ का हिस्सा पानी के ऊपर था परन्तु यह जल्द ली डूबने की कगार पे था।

यह ३,२२९ यात्री व १,०२३ कर्मीदल ले जा रहा था जिनमे से ३२ को छोड़ कर सभी बचा लिए गए। मार्च २२, २०१२ तक ३० शव निकाले जा चुके है व दो लोग गुमशुदा व मृत घोषित कर दिए गए है।

## सन्दर्भ

श्रेणी:नौकायन
जेलेप ला

**जेलेप ला** हिमालय का एक पहाड़ी दर्रा है जो भारत के सिक्किम राज्य को दक्षिण तिब्बत में चुम्बी घाटी को जोड़ता है। अंतरराष्ट्रीय सीमा की भारतीय तरफ़ इस दर्रे के चरणों में प्रसिद्ध मेनमेचो झील स्थित है।

## ला और दर्रा
ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'जेलेप दर्रा' या 'जेलेप ला' कहना चाहिये। इसे 'जेलेप ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।

## इन्हें भी देखें
*मेनमेचो झील
*नाथू ला
*चुम्बी घाटी
*शिगात्से विभाग

## सन्दर्भ


श्रेणी:हिमालय के प्रमुख दर्रे
श्रेणी:सिक्किम के पहाड़ी दर्रे
श्रेणी:सिक्किम का भूगोल
श्रेणी:भारत के पहाड़ी दर्रे
श्रेणी:तिब्बत के पहाड़ी दर्रे
मकोतो कोबायाशी (ओलंपिक)

**मकोतो कोबायाशी** नागानो, जापान में आयोजित पैरालिम्पिक्स और 1998 के शीतकालीन ओलंपिक खेलों के लिए आयोजन समिति के अध्यक्ष के रूप में सेवा चुके हैं।
## सन्दर्भ

श्रेणी:जापानी लोग
लिपुलेख ला

**लिपुलेख ला** (Lipulekh Pass) या **लिपुलेख दर्रा** या **लिपुलेक भञ्ज्याङ** हिमालय का एक पहाड़ी दर्रा है। यह भारत के उत्तराखण्ड राज्य के पिथौरागढ़ ज़िले और चीन द्वारा नियंत्रित तिब्बत के न्गारी विभाग के बीच हिमालय में स्थित है। यह भारत के कुमाऊँ क्षेत्र को तिब्बत के बालाकोट (पुरंग) शहर से जोड़ता है। यह प्राचीनकाल से व्यापारियों और तीर्थयात्रियों द्वारा भारत और तिब्बत के बीच आने-जाने के लिये प्रयोग किया जा रहा है। यह दर्रा भारत से कैलाश पर्वत व मानसरोवर जाने वाले यात्रियों द्वारा विशेष रूप से इस्तेमाल होता है। यह नेपाल की सीमा के समीप भी स्थित है और नेपाल इस क्षेत्र को अपना होने का दावा करता है। नेपाल के अनुसार यह दार्चुला ज़िले की ब्यास गाँउपालिका में है।

## ला और दर्रा
ध्यान दें कि 'ला' शब्द तिब्बती भाषा में 'दर्रे' का अर्थ रखता है। क़ायदे से इस दर्रे को 'लिपुलेख दर्रा' या 'लिपुलेख ला' कहना चाहिये। इसे 'लिपुलेख ला दर्रा' कहना 'दर्रे' शब्द को दोहराने जैसा है, लेकिन यह प्रयोग फिर भी प्रचलित है।

## नेपाल द्वारा सम्प्रभुता का दावा
नेपाल लिपुलेख-धारचूला सड़क का विरोध क्यों कर रहा है?
* नेपाल दावा करता है कि 1816 की सुगौली संधि के अनुसार, लिपुलेख दर्रा उसके इलाके में पड़ता है, इसलिए यहाँ पर भारत का सड़क बनाना गलत है। सुगौली संधि 1816 में ईस्ट इंडिया कंपनी और नेपाल के बीच हुई थी।
* नेपाल कहता है कि सुगौली संधि (Sugauli Treaty) भारत के साथ उसकी पश्चिमी सीमा का निर्धारण करती है. सुगौली संधि के अनुसार, महाकाली नदी के पूरब का इलाक़ा जिसमें; कालापानी, लिम्पियाधुरा और लिपुलेख शामिल हैं, नेपाल के क्षेत्र हैं. 
* हालांकि 1962 भारत-चीन युद्ध के बाद से ही कालापानी में भारतीय सैनिक तैनात हैं क्योंकि 1962 के भारत और चीन युद्ध में भारतीय सेना ने कालापानी में चौकी बनाई थी। ज्ञातव्य है कि काली नदी का उद्गम स्थल कालापानी ही है। पिछले साल भारत ने कालापानी को अपने नक्शे में दिखाया जिसे लेकर भी नेपाल ने विरोध जताया था।
* नेपाल के हजारों लोग उत्तराखंड के पिथौरागढ़ में; माल ढुलाई का काम, पहाड़ों के एक्सपीडिशन में आए लोगों के साथ गाइड और कैलाश मानसरोवर यात्रियों के साथ वोटर का काम करते हैं। इस कारण अब जब यह सड़क बन जाएगी तो इन नेपाली लोगों को अपना व्यवसाय छिनने का खतरा नजर आ रहा है।

चूंकि दोनों पक्षों के पास अपने तर्क हैं और मामला दोनों की नेशनल सिक्यूरिटी का है, इसलिए इस विवाद को आपसी बातचीत से सुलझाना ज्यादा बेहतर विकल्प है। दोनों देशों को इस बात का भी ख्याल रखना चाहिए कि कहीं ऐसा ना हो कि दो बिल्लियों के बीच की लड़ाई में बन्दर बाजी मार ले जाये।

## इन्हें भी देखें
*तकलाकोट

## सन्दर्भ

श्रेणी:हिमालय के प्रमुख दर्रे
श्रेणी:भारत के पहाड़ी दर्रे
श्रेणी:तिब्बत के पहाड़ी दर्रे
श्रेणी:उत्तराखण्ड के पहाड़ी दर्रे
श्रेणी:पिथौरागढ़ ज़िले का भूगोल
द रुइन्स ऑफ़ होलीरूड चैपल

***द रुइन्स ऑफ़ होलीरूड चैपल*** (; ) फ़्रांसीसी चित्रकार लुई डेगुए द्वारा 1824 में निर्मित होलीरूड ऐबी की तैल चित्रकारी है। इस चित्रकारी का आकार 211 × 256.3 वर्ग सेमी (83.1 × 100.9 वर्ग इंच) है और लिवरपूल, इंग्लैंड में वॉकर आर्ट गैलरी में प्रदर्शित की गई है। इस संग्राहलय ने इसे 1864 में प्राप्त किया।

## पृष्ठभूमि

होलीरूड ऐबी, होलिरूड महल के निकट स्थित है जिसका निर्माण जेम्स चतुर्थ ने 1501 में करवाया था, जो एडिनबरा, स्कॉटलैण्ड में स्थित है, जो ब्रिटेन की राजशाही का आधिकारिक निवास स्थान बन गया था।

नाटकों के लिए मंच डिजाइनर का कार्य करने वाले डेगुए प्रकाश एवं छाया की विषमता तथा त्रिविम प्रदर्श से आकृष्ठ थे। हालाँकि यह ज्ञात नहीं है कि डेगुए व्यक्तिगत रूप से ऐबी में गये थे लेकिन 1824 के आसपास पेरिस में उन्होंने कई अन्य त्रिविम प्रदर्शों सहित होलीरूड ऐबी के त्रिविम प्रदर्श का निर्माण एवं प्रदर्शन किया था। यह त्रिविम प्रदर्श माप में  चौड़ा था।

डेगुए को वास्तविक-जीवन के खण्डहरों ने प्रभावित किया और उन्होंने होलीरूड एबी के खण्डहरों को प्रेरणास्रोत मानते हुए समान शीर्षक के साथ दो चित्रकारियाँ (पेंटिंग्स) की। डेगुए ऐबी खण्डहर के आन्तरिक में प्रकाश कैसे टकराता है, उसका अध्ययन करके, उसके त्रिविम प्रदर्श की नकल करने में सक्षम थे।

## वर्णन
इस चित्रकारी में एक चाँदनी रात को होलीरूड ऐबी के खंडहर को दिखाया गया है, जो उस समय ऐबी के पर्यटकों के लिए लोकप्रिय आकर्षण (वास्तविक जीवन में) का केन्द्र था। खंडहर का दृष्टिकोण और पैमाना दीवारों को कैनवास पर उतारते समय थोड़ा परिवर्तित हो गया।

## सन्दर्भ
;ग्रन्थसूची

*

;टिप्पणी

श्रेणी:1824 चित्रकारी
श्रेणी:फ्रांसीसी चित्रकारी
त्रिविम प्रदर्श

**त्रिविम प्रदर्श** अर्थात त्रिविम मे प्रदर्शित। इसे अंग्रेजी में डायरॉमा (Diorama) कहते हैं। त्रिविम प्रदर्श किसी चित्र अथवा किसी प्रकार की प्रदर्शनी को त्रिविम होने का सूचक है।
## सन्दर्भ

श्रेणी:चित्रकला
मकोतो कोबायाशी (कलाकार)

**मकोतो कोबायाशी** (जापानी: 小林 まこと) (जन्म 13 मई 1958) एक जापानी मांगा (जापानी कार्टून) कलाकार हैं जिन्हें मुख्यतः उनकी असामान्य ड्राइंग शैली के लिए जाना जाता है। उनकी प्रसिद्ध मांगा कृतियों में से एक व्हाट्स माइकल? है, जो एक जिज्ञासु नारंगी बिल्ली और उसके कई कारनामों का कार्टून है जिसकी अक्सर गारफ़ील्ड के साथ तुलना की जाती है।  उनका शीघ्रातिशीघ्र कार्य *ग्रापप्ले थ्री ब्रदर्स* (हिन्दी: तीन भाइयों हाथापाई) है जिसने शोनेन पत्रिका नव मांगा कलाकार पुरस्कार (Shōnen magazine New manga artist award) जीता। वो दो बार कोदांशा मांगा पुरस्कार भी जीत चुके हैं जिनमें से 1981 में *संशिरो ऑफ़ 1, 2* के लिए तथा दूसरा 1981 में व्हाट्स माइकल? के लिए जीता।
## सन्दर्भ

श्रेणी:1958 में जन्मे लोग
श्रेणी:जापानी लोग
पाटकाई

**पटकाई** भारत के पूर्वोत्तर में बर्मा के साथ लगी अंतरराष्ट्रीय सीमावर्ती क्षेत्र पर स्थित पहाड़ी शृंखलाओं का नाम है। इसके पहाड़ों की ऊँचाई हिमालय की तुलना में काफ़ी कम है। पटकाई पहाड़ों में तीन मुख्य शृंखलाएँ शामिल हैं: पटकाई बुम, खसी-गारो-जयंतिया शृंखला और लुशाई पहाड़ियाँ। यह पर्वत भारत के नागालैंड, मणिपुर, मेघालय और मीज़ोरम राज्यों में विस्तृत हैं। पंगसौ दर्रा पटकाई पहाड़ों का सबसे महत्वपूर्ण पहाड़ी दर्रा है और भारत को बर्मा से जोड़ने वाली लेडो रोड इसी दर्रे से निकलती है। भारत-बर्मा सरहद पर खड़ा ३,८२६ मीटर (१२,५५२ फ़ुट) ऊँचा सारामति पर्वत पटकाई पहाड़ों का सबसे बुलन्द शिखर है और यह भारतीय उपमहाद्वीप का सबसे ऊँचा ग़ैर-हिमालियाई पर्वत भी है। ध्यान दें कि भारत-बर्मा सीमा पर इस से ऊँचा ५,८८१ मीटर (१९,२९५ फ़ुट) ऊँचा खाकाबो राज़ी पहाड़ भी खड़ा है लेकिन वह हिमालय पर्वतों की एक उपशृंखला का सदस्य है।

## इन्हें भी देखें
*लेडो रोड
* सारामाती पर्वत

## सन्दर्भ


श्रेणी:भारत के पर्वत
श्रेणी:बर्मा के पर्वत
फुकरे

***फुकरे*** मृगदीप सिंह लंबा द्वारा निर्देशित एवं पुलकित सम्राट, अली फज़ल, मनजोत सिंह, प्रिया आनन्द, ऋचा चड्ढा एवं विशाखा सिंह द्वारा अभिनीत 2013 की हास्य फ़िल्म है। इसकी कहानी एवं संवाद विपुल विग ने लिखे हैं, स्क्रीनप्ले विग एवं लाम्बा द्वारा तैयार किया गया है। फ़िल्म का निर्माण एक्सेल एंटरटेनमेंट के बैनर तले हुआ जो 14 जून 2013 को जारी की गयी। धीमी शुरुआत के बावजूद फ़िल्म ने अच्छी सफलता प्राप्त की।

## पटकथा
फ़िल्म को दिल्ली में दिखाया गया है जहाँ चार लड़के अथवा "फुकरे" (आलसी के लिए पंजाबी में बोलचाल का शब्द), जो सीधे पैसा कमाने के लिए एक साथ दिल्ली आये हैं।

## पात्र
* पुलकित सम्राट - हनी
* अली फज़ल - ज़फर
* मनजोत सिंह - लाली
* प्रिया आनन्द - प्रिया
* वरूण शर्मा - चूचा
* ऋचा चड्ढा - भोली पंजाबण
* विशाखा सिंह - नीतू
* पंकज त्रिपाठी - पंडित

## संगीत
*फुकरे* का संगीत "टी सिरीज" ने 14 अप्रैल 2013 को जारी किया, जो राम सम्पत द्वारा तैयार किया गया है।

## सन्दर्भ

## बाहरी कड़ियाँ
* 
* 
* 

श्रेणी:2013 में बनी हिन्दी फ़िल्म
श्रेणी:भारतीय रोमांटिक कॉमेडी-ड्रामा फ़िल्में
अवकलज

[thumb|एक [फलन का ग्राफ़ (काला), और उस ग्राफ़ की स्पर्शरेखा (लाल)। स्पर्शरेखा का प्रावण्य चिह्नित बिन्दु पर फलन के अवकलज के समान है।]]
गणित में, एक वास्तविक चर के एक फलन का **अवकलज** इसके कोणांक (निवेश मान) में परिवर्तन के सम्बन्ध में फलन मान (उत्पाद मान) के परिवर्तन की संवेदनशीलता को मापता है। अवकलज कलन का एक मूलभूत उपकरण है। उदाहरणतः, समय के सम्बन्ध में वेग वस्तु की स्थिति का अवकलज वस्तु का वेग है: यह मापता है कि समय बढ़ने पर वस्तु की स्थिति कितनी शीघ्र बदल जाती है।

एक चुने हुए निवेश मान पर एकल चर के एक फलन का अवकलज, जब यह उपस्थित होता है, उस बिन्दु पर फलन के ग्राफ़ पर स्पर्शरेखा का प्रावण्य होता है। स्पर्श रेखा उस निवेश मान के निकट फलन का सर्वोत्तम रेखीय सन्निकटन है। इसलिए, अवकलज को प्रायः "परिवर्तन की तात्कालिक दर" के रूप में वर्णित किया जाता है, आश्रित चर में तात्कालिक परिवर्तन का अनुपात स्वतंत्र चर के अनुपात में होता है।

अवकलजों को कई वास्तविक चरों के कार्यों के लिए सामान्यीकृत किया जा सकता है। इस सामान्यीकरण में, व्युत्पन्न को एक रैखिक परिवर्तन के रूप में पुनर्व्याख्या की जाती है जिसका ग्राफ (उचित अनुवाद के बाद) मूल कार्य के ग्राफ के लिए सबसे अच्छा रैखिक सन्निकटन है। जैकोबियन आव्यूह वह आव्यूह है जो स्वतन्त्र और आश्रित चर के विकल्प द्वारा दिए गए आधार के सम्बन्ध में इस रैखिक परिवर्तन का प्रतिनिधित्व करता है। इसकी गणना स्वतन्त्र चर के सम्बन्ध में आंशिक अवकलज के सन्दर्भ में की जा सकती है।  कई चरों के वास्तविक-मूल्यवान फ़ंक्शन के लिए, जेकोबियन आव्यूह ग्रेडिएंट वेक्टर में कम हो जाता है।

अवकलज खोजने की प्रक्रिया को अवकलन कहा जाता है।  इसके विपरित प्रक्रिया को प्रत्यवकलन कहा जाता है।  कलन का मूलभूत प्रमेय प्रत्यवकलन को समाकलन से सम्बन्धित करता है। अवकलन और समाकलन कलन में दो मूलभूत प्रक्रियाओं का गठन करते हैं।  

## परिभाषा
thumb
मान लीजिए ƒ एक वास्तविक मानीय फलन है और इसकी परिभाषा के प्रान्त में एक बिन्दु x है। x पर ƒ का अवकलज निम्नलिखित सूत्र से परिभाषित है बशर्ते कि इस सीमा का अस्तित्व हो। x पर f (x) का अवकलज ƒ'(x) से निरूपित होता है।
:f'(x)=\lim_{h\to 0}{f(x+h)-f(x)\over h}

यदि सीमा का अस्तित्व है तो *ƒ* बिन्दु *x* पर **अवकलनीय** कहलाता है।
## निरूपण
### ऑय्लर द्वारा निरूपण
ऑय्लर का संकेतन एक अवकलज ऑपरेटर D का उपयोग करता है, जो पहले अवकलज Df  देने के लिए एक फलन ƒ पर लागू होता है। nतम अवकलज को  D^nf  के रूप में दर्शाया गया है।

यदि y=f(x)  एक आश्रित चर है, तो स्वतन्त्र चर को स्पष्ट करने के लिए अक्सर उपलिपि x, D से जुड़ा होता है।  इसके बाद ऑय्लर का अंकन लिखा जाता है

D_xy अथवा D_xf(x) ,

यद्यपि यह उपलिपि प्रायः छोड़ दिया जाता है जब चर x समझा जाता है, उदाहरणार्थ जब यह अभिव्यक्ति में उपस्थित एकमात्र स्वतन्त्र चर है।

रैखिक अवकल समीकरणों को बताने और हल करने के लिए यूलर का संकेतन उपयोगी है।
## फलन के रूप में अवकलज
thumb|अवकलनीय फलन के विभिन्न बिन्दुओं पर अवकलज। इस फलन में, यह <math>\sin x^2 + 2x^2\cosx^2</math> के बराबर है

## अवकलन के नियम

## इन्हें भी देखें
* सीमा
* सतत फलन
* अवकल गणित
* अवकलजों की सूची

## बाहरी कड़ियाँ
* Derivatives of Trigonometric functions , UBC
* Solved Problems in Derivatives 

श्रेणी:गणित
श्रेणी:कलन
थोलिंग

थोलिंग (तिब्बती: མཐོ་ལྡིང་, अंग्रेज़ी: Tholing), जिसे चीन की सरकार **ज़ान्दा** (Zanda) बुलाती है, दक्षिण-पश्चिमी तिब्बत में भारत की सीमा के नज़दीक स्थित एक शहर है। ३,७२३ मीटर (१२,२१५ फ़ुट) की ऊँचाई पर स्थित यह नगर तिब्बत के न्गारी विभाग के ज़ान्दा ज़िले की प्रशासनिक राजधानी भी है। इतिहास में यह पश्चिमी तिब्बत के गूगे राज्य की राजधानी हुआ करता था। ९९७ में स्थापित थोलिंग गोम्पा (बौद्ध मठ) विश्व-प्रसिद्ध है और सतलुज नदी के किनारे खड़ा हुआ है। तिब्बत में यह नदी 'लंगचेन त्संगपो' के नाम से जानी जाती है। १९५० में तिब्बत पर जनवादी गणतंत्र चीन का क़ब्ज़ा होने के बाद चीन ने यहाँ भारी मात्रा में सैनिक तैनात कर दिए और अब शहर का बड़ा भाग एक छावनी का रूप लिये हुए है।

## थोलिंग के कुछ दृश्य

File:Tholing monastery (Tibet) Dieter Schuh.JPG|थोलिंग गोम्पा (बौद्ध मठ)
File:Tholing-Kloster (Tibet) Roter Tempel Dieter Schuh.JPG|थोलिंग गोम्पा का लाल मंदिर
File:Guge Ruins in Tibet.jpg|गूगे राज्य के खंडहर
File:Tholing (Tibet) new China town (left) und monastery (right) Dieter Schuh.JPG|बाई तरफ़ चीनी सरकार द्वारा स्थापित छावनी-शहर और दाई तरफ़ तिब्बती थोलिंग गोम्पा


## इन्हें भी देखें
*ज़ान्दा ज़िला
*न्गारी विभाग

## सन्दर्भ


श्रेणी:तिब्बत के नगर
श्रेणी:न्गारी विभाग
आली, तिब्बत

**आली** (Ali, 阿里) पश्चिमी तिब्बत का एक शहर है जो जनवादी गणतंत्र चीन द्वारा नियंत्रित तिब्बत स्वशासित प्रदेश नामक प्रशासनिक ईकाई के न्गारी विभाग का प्रशासनिक मुख्यालय भी है। आली न्गारी विभाग के गर ज़िले में स्थित है और उस ज़िले की राजधानी भी है। यह सिन्धु नदी के आरम्भिक प्रवाह के, जिसका नाम सेंगे त्संगपो (या 'सेंगे खबब') है, पास स्थित है, इसलिये इस शहर को कभी-कभी नदी के नाम पर **सेंगे-आली**, या फिर चीनी लहजे में 'सेंगे त्संगपो' को बदलकर **सेंगेज़ंगबो** (Sênggêzangbo, 森格藏布), भी कहते हैं। चीनी सरकार सिन्धु नदी को चीनी भाषा में 'शीचुआन हे' (चीनी में 'हे' का अर्थ 'नदी' है) बुलाती है इसलिये इस शहर को **शीचुआनहे** (Shiquanhe, 狮泉河镇) भी कहते हैं। आली ४,२०० मीटर की ऊँचाई पर स्थित है और तिब्बत की राजधानी ल्हासा से १,६५५ किमी दूर है।

## विवरण
तिब्बती इतिहास में इस बस्ती का महत्त्व बहुत कम था और इसे 'गर' कहा जाता था, जो अब इस ज़िले का नाम है। यहाँ कुछ सौ लोग ही रहते थे। १९६५ में चीन की सरकार ने यहाँ शहर स्थापित करने का फ़ैसला लिया और नई बस्ती का निर्माण किया। इसका नाम बदलकर 'आली' रखा गया। २००८ में यहाँ २०,००० लोग रह रहे थे और लगभग सभी हान चीनी थे, यानि स्थानीय तिब्बती लोग बहुत कम हैं।

## इन्हें भी देखें
*सेंगे खबब
*गर ज़िला
*न्गारी विभाग

## सन्दर्भ


श्रेणी:तिब्बत के नगर
श्रेणी:न्गारी विभाग
अनुराग बसु

**अनुराग बसु** () एक भारतीय फ़िल्म, टीवी विज्ञापन, निर्माता और निर्देशक, अभिनेता और पटकथा लेखक हैं। बसु ने प्रारम्भिक सफलता अन्यगमन और व्यभिचार के विषयों से जुड़ी फ़िल्मों में प्राप्त की जैसे लाइफ़ इन ए... मेट्रो (2007), काइट्स (2010), गैंगस्टर (2006) और मर्डर (2004) आदि। बसु ने अपना निर्देशन का कार्य १९९५ के शुरुआती दौर से टेलीविजन शो से आरम्भ किया , ११०० से भी अधिक एपिसोडों का निर्देशन किया और धीरे-धीरे 2002 तक महत्त्वपूर्ण फ़िल्मों की ओर मुड़ गये।

## सन्दर्भ

## बाहरी कड़ियाँ
* 

श्रेणी:जीवित लोग
श्रेणी:1970 में जन्मे लोग
लक्ष्मणगढ़ विधानसभा क्षेत्र (राजस्थान)

**लक्ष्मणगढ़ विधानसभा क्षेत्र** राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है। 1952 के चुनाव के समय यह क्षेत्र दो भागों में बंटा हुआ था।
## विधायक
यहाँ से विधायक चुने गये परसराम मोरदिया राज्य सरकार में मंत्री रहे।

## सन्दर्भ

## ये भी देखें
* राजस्थान राज्य विधानसभा चुनाव, 2008
* सीकर लोक सभा निर्वाचन क्षेत्र
द्ज़ोंग

**द्ज़ोंग** (तिब्बती भाषा: རྫོང་, अंग्रेज़ी: dzong या jong) तिब्बत, भूटान और इनके कुछ पड़ोसी इलाक़ों में मिलने वाले तिब्बती शैली के क़िलों को कहा जाता है। इस शैली में ऊँची बाहरी दीवारों के भीतर मंदिर, कार्यकक्ष, भिक्षुओं के निवासकक्ष, खुले आंगन, इत्यादी बने होते हैं। ऐतिहासिक रूप से अक्सर किसी क्षेत्र का द्ज़ोंग ही उस इलाक़े का सांस्कृतिक, धार्मिक और प्रशासनिक केन्द्र होता था।

## इन्हें भी देखें
*ग्यांत्से, तिब्बत का एक शहर जहाँ का द्ज़ोंग मशहूर है

## सन्दर्भ


श्रेणी:द्ज़ोंग
श्रेणी:तिब्बती वास्तुशास्त्र
श्रेणी:भूटानी वास्तुशास्त्र
श्रेणी:तिब्बती संस्कृति
श्रेणी:दुर्ग
लेप्टॉन संख्या

अंगूठाकार|लेप्टॉन संख्या

कण भौतिकी में **लेप्टॉन संख्या** लेप्टॉन में से प्रतिलेप्टॉनों की संख्या को घटाने अर प्ताप्त संख्या है।

समीकरण रूप में,

::L = n_{\ell} - n_{\overline{\ell}}

इस प्रकार सभी लेप्टॉनों को +1 आवंटित किया जाता है, सभी प्रतिलेप्टॉनों को &minus;1 और जो लेप्टॉन नहीं हैं उनकी लेप्टॉन संख्या 0 मानी जाती है। लेप्टॉन संख्या (कभी-कभी लेप्टॉन आवेश भी कहा जाता है) एक योगज क्वांटम संख्या है, अर्थात किसी भी अन्योन्य क्रिया में कुल लेप्टॉन संख्या संरक्षित रहती है।

लेप्टॉनीय संख्या की तुलना में, **लेप्टॉनिक परिवार संख्या** भी परिभाषित की जाती है: 
*L_{e}, इलेक्ट्रॉन और इलेक्ट्रॉन न्यूट्रिनो के लिए **इलेक्ट्रॉनीय संख्या**;
*L_{\mu}, म्यूऑन और म्यूऑन न्यूट्रिनो के लिए **म्यूऑनीय संख्या**;
*L_{\tau}, टाऊ और टाऊ न्यूट्रिनो के लिए **टाऊनिक संख्या**;
उपरोक्त लेप्टॉनीय प्रणाली के अनुसार ही सम्बद्ध कण परिवार को +1, प्रतिकण परिवार को &minus;1 और दोनों से रहित (अर्थात लेप्टॉन रहित) को 0 आवंटित किया जाता है।

## लेप्टॉन संख्या का संरक्षण नियम
कण भौतिकी के मानक प्रतिमान सहित विभिन्न भौतिकी प्रतिमानों में **लेप्टॉन संख्या संरक्षण** का नियम लागू होता है, जिसमें लेप्टॉन संक्ख्या संरक्षित रहती है उसका एक उदाहरण बीटा क्षय है:

 
यहाँ अभिक्रिया से पूर्व लेप्टॉन संख्या 0 है (चूँकि न्यूट्रोन (n) एक बेरियॉन है अतः अभिक्रिया से पूर्व कोई लेप्टॉन नहीं है) एवं अभिक्रिया के पश्चात कुल लेप्टॉन संख्या 0 होनी चाहिए, प्रोटॉन की लेप्टॉन संख्या 0, इलेक्ट्रॉन की (एक लेप्टॉन) +1, एवं प्रतिन्यूट्रिनो के लिए (प्रतिलेप्टॉन) &minus;1 है। अतः अभिक्रिया के बाद कुल लेप्टॉन संख्या शून्य है और यह राशी संरक्षित रहती है।

लेप्टॉन परिवार संख्या परिभाषित करने का आधार यह है कि सामान्यतः प्रत्येक लेप्टॉन परिवार की लेप्टॉन परिवार संख्या संरक्षित रहती है। उदाहरण के लिए म्यूऑन का क्षय सामान्यतः निम्न प्रकार होता है:

अर्थात इलेक्ट्रोनिय तथा म्यूऑनीय संख्या संरक्षित रहती है। इसका मतलब यह हुआ कि लेप्टॉनीय परिवार संख्या प्रत्येक L_, L_ और L_ के लिए संरक्षित रहता है। 

## लेप्टॉन संरक्षण नियम का उल्लंघन
मानक प्रतिमान में लेप्टॉनीय परिवार संख्या (LF संख्या) संरक्षित रहती है यदि न्यूट्रिनों द्रव्यमान रहित कण हैं। चूँकि न्यूट्रिनो दोलन का प्रेक्षण हो चुका है, अतः न्यूट्रिनों का द्रव्यमान बहुत कम बल्कि शून्यतर है तथा LF संख्या एक सन्निकटन मात्र है। इसका मतलब यह हुआ कि लेप्टॉन संख्या संरक्षण नियम का यहाँ पालन नहीं होता। इस प्रकार निम्न म्यूऑन क्षय भी देखा जा सकता है:

## सन्दर्भ
*
*

श्रेणी:संरक्षण नियम
श्रेणी:कण भौतिकी
श्रेणी:लेप्टॉन संख्या
गो गोआ गॉन

***गो गोवा गॉन*** ज़ॉम्बीज़ पर बनी राज निदिमोरु और कृष्णा डीके द्वारा निर्देशित और सैफ़ अली ख़ान, कुणाल खेमू, वीर दास, पूजा गुप्ता एवं आनंद तिवारी अभिनीत बॉलीवुड की 2013 फ़िल्म है। यह 10 मई 2013 को जारी की गयी और समीक्षकों से मिश्रित समीक्षाएं प्राप्त कर पायी, जिसने टिकट-खिडकी पर औसत से अच्छा धन अर्जित किया। गो गोवा गॉन को इसकी कटोर भाषा (अभिशाप्त शब्दों) के कारण 'व' प्रमाण पत्र मिला।

## पटकथा
हार्दिक (कुणाल खेमू), लव (वीर दास) और बनी (आनंद तिवारी) रेव पार्टी मनाने के लिए एक द्वीप में जाते हैं। यहां लव की मुलाक़ात लूना (पूजा गुप्ता) से होती है। लूना भी अपने दोस्तों के साथ पार्टी मनाने यहां आई हुई है। वहां पर एक खास किस्म की ड्रग्स खाकर कई लोग मर जाते हैं और जॉम्बी (नीरस व्यक्ति जिन पर किसी जादू का प्रभाव हो) बन जाते हैं। दरअसल ज़ॉम्बीज़ वो लोग होते हैं जिनके दिमाग़ का एक छोटा सा हिस्सा मरने के बाद भी काम करता रहता है, जिसकी वजह से ये लोग चहलकदमी करते नज़र आते हैं। हार्दिक, लव और बनी ड्रग नहीं लेते और ज़िंदा बच जाते हैं। ज़ॉम्बीज़ उनका पीछा करते हैं। लूना के भी दोस्त जॉम्बी बन चुके हैं। वो चारों किसी तरह से जॉम्बीज़ से बचना चाहते हैं, क्योंकि अगर किसी जॉम्बी ने उनमें से किसी एक को भी काट लिया तो वो भी जॉम्बी बन जाएगा। उनके लिए सहारा बनकर आता है बोरिस (सैफ़ अली ख़ान) और उसका एक दोस्त जिन्हें मालूम है कि ज़ॉम्बी को कैसे मारा जाता है। और इस प्रकार कथा आगे बढ़ती है।

## पात्र
* सैफ़ अली ख़ान - बोरिस
* कुणाल खेमू - हार्दिक
* वीर दास - लव
* आनंद तिवारी - बनी
* पूजा गुप्ता - लूना
* लारिसा बोनेसी - ऑफिस की लड़की
* सुपर्ण वर्मा - हार्दिक का ऑफ़िस का बॉस
* रॉस बुचर्न - निकोलायी

## संगीत

फ़िल्म का संगीत सचिन-जिगर द्वारा तैयार किया गया है। गीत प्रिया पंचाल और अमिताभ भट्टाचार्य ने लिखे हैं तथा बोल जिगर सरैया, तालिया बेंटसन, सचिन संघवी, प्रिया पंचाल और श्रेया घोषाल के हैं।

## सन्दर्भ

## बाहरी कड़ियाँ
* 

श्रेणी:2013 में बनी हिन्दी फ़िल्म
नौटंकी साला!

***नौटंकी साला!*** रोहन सिप्पी द्वारा निर्देशित, आयुष्मान खुराना और कुनाल रॉय कपूर द्वारा पूजा साल्वी, एवलिन शर्मा और गायलिन मेंडोंसा के साथ अभिनीत रोमांटिक, हास्य फ़िल्म है। इसकी कहानी 2003 की फ़्रांसीसी फ़िल्म *अप्रेस वू* पर आधारित है।

यह फ़िल्म आर एस एंटरटेनमेंट के सयोग से सुपर कैसेट्स इंडस्ट्रीज लिमिटेड के बैनर तले रमेश सिप्पी, भूषण कुमार, कृष्ण कुमार & रूपा डी चौधरी द्वारा निर्मित है। *नौटंकी साला!* का प्रथम दृश्य 2 अक्टूबर 2012 को जारी किया गया। आयुष्मान खुरान ने *नौटंकी साला!* गाना गाया है।

अभिषेक बच्चन ने अपने निर्देशक दोस्त रोहन सिप्पी के लिए फ़िल्म में केमियो का अभिनय किया है। भूषण कुमार ने 12 अप्रैल 2013 *नौटंकी साला!* के लिए निर्धारित की। वो इसके लिए आठ सप्ताह का लम्बा प्रचार चाहते थे। *नौटंकी साला!* का प्रथम प्रोमो *स्पेशल २६* के साथ जोड़कर जारी किया गया।
## पटकथा
राम परमार (आयुष्मान खुराना) की जो 'रावण लीला' नाम के नाटक में रावण का किरदार निभाता है। इस नाटक का निर्देशक भी वो स्वयं ही है। राम, मंदार लेले (कुनाल रॉय कपूर) की जान बचाता है जो इसलिए खुदखुशी करना चाहता है क्योंकि वो खुद को किसी लायक नहीं समझता। राम, मंदार को अपने घर ले आता है। इस घर में राम की गर्लफ्रेंड चित्रा पहले से ही रहती है। अपने नाटक 'रावण लीला' में राम, मंदार को भगवान राम का किरदार निभाने के लिए देता है। वो सोचता है कि ऐसा करने से मंदार अपना खोया हुआ आत्मविश्वास वापस पा लेगा। लेकिन इस नाटक का जो निर्माता है चंद्रा (संजीव भट्ट) उसे इस बात से आपत्ति होती है कि क्यों मंदार को राम की भूमिका दी गई है। चंद्रा को इस बात इसलिए भी परेशानी है क्योंकि मंदार को अभिनय बिलकुल नहीं आता। राम न सिर्फ मंदार का खोया हुआ आत्मविश्वास लौटाने की कोशिश करता है बल्कि ये भी कोशिश करता है कि किसी तरह वो मंदार को उसके खोए हुए प्यार नंदिनी पटेल (पूजा साल्वी) से मिला दे. लेकिन कहानी में ट्विस्ट तब आता है जब राम को खुद नंदिनी से प्यार हो जाता है। इस प्रकार कहानी आगे बढ़ती है।
## कलाकार
* आयुष्मान खुराना - राम परमार
* पूजा साल्वी - नन्दिनी पटेल
* कुनाल रॉय कपूर - मंदार लेले
* एवलिन शर्मा - सीता सूर्यवंशी
* गायलिन मेंडोंसा - चित्रा सिंह
* अभिषेक बच्चन - विशेष उपस्थिति
### संगीत सूची

## सन्दर्भ

## बाहरी कड़ियाँ
* 
* 

श्रेणी:2013 में बनी हिन्दी फ़िल्म
श्रेणी:भारतीय रोमांटिक कॉमेडी-ड्रामा फ़िल्में
चश्मे बद्दूर (२०१३ फ़िल्म)

***चश्मे बद्दूर*** (हिन्दी अनुवाद: *बुरी नज़र दूर हट*) डेविड धवन द्वारा निर्देशित 2013 की बॉलीवुड हास्य फ़िल्म है। फ़िल्म अली ज़फ़र, सिद्धार्थ, तापसी पन्नू और दिव्येंदु शर्मा द्वारा अभिनीत है। यह 5 अप्रैल 2013 को जारी की गयी जो समान नाम की 1981 की फ़िल्म की उत्तरकृत्ति है। फ़िल्म व्यावसायिक रूप से सफल रही और बॉक्स ऑफ़िस इण्डिया द्वारा सफल घोषित की गयी।

## पटकथा
## कलाकार
* अली ज़फ़र - सिद्धार्थ कश्यप
* सिद्धार्थ नारायण - जय
* तापसी पन्नू - सीमा
* दिव्येंदु शर्मा - ओमी
* ऋषि कपूर - मिस्टर जोसेफ फुर्टडो (कैफे मालिक)
* अनुपम खेर - सीमा के पिता व चाचा (दो किरदार)
* लिलेट दुबे - मिस जोसफिन
* भारती अचरेकर - सीमा की दादी
* अयाज़ खान - आर्मी अफसर मेजर प्रताप

## विकास
चश्मे बद्दूर की रीमेक पर विकास 2006 में शुरू हुआ, ओनिर शुरू में फिल्म से जुड़े थे। डेविड धवन को बाद में फिल्म का निर्देशन करने की घोषणा की गई, और 1981 की फिल्म के निर्देशक साईं परांजपे स्क्रिप्ट लिख रहे थे। धवन ने टिप्पणी की कि रीमेक के लिए कुछ बदलाव होंगे, जैसे कि कहानी आधुनिक दिन से अपडेट हो रही है और रीमेक 1981 की फिल्म की तुलना में बड़ा बजट है।

2011 में सिद्धार्थ नारायण को जोमो के रूप में चित्रित किया गया था, धवन ने कहा कि 2010 में रवि वासवानी की मृत्यु के कारण भूमिका निभाना मुश्किल था और वह किसी ऐसे व्यक्ति को कास्ट करना चाहते थे जो "अपने हिस्से का न्याय कर सके"। दिव्येंदु शर्मा को बाद में ओमी प्रदर्शन करने की घोषणा की गई थी।

2012 में मॉरीशस में फिल्मांकन हुआ, जिसमें अली ज़फ़र अयाज़ खान के साथ लड़ाई के दौरान घायल हो गए।

## गीत सूची
अलबम साजिद-वाजिद की जोड़ी द्वारा तैयार किया गया है जिसने आयबीएन लाइव द्वारा सकारात्मक समीक्षा प्राप्त की।

## बॉक्स ऑफिस

### भारत
खासतौर पर उत्तर भारत में मल्टीप्लेक्स में चश्मे बद्दूर की शुरुआत अच्छी रही जहां इसने अपने पहले दिन  का कलेक्शन किया। यह दूसरे दिन सकारात्मक रूप से बढ़ा और  के नेट के आसपास रहा। इस फिल्म ने अपने पहले सप्ताहांत में लगभग  के बहुत अच्छे आंकड़े प्राप्त किए। चश्मे बद्दूर ने अपने पहले सप्ताह में लगभग  के वितरक शेयर के साथ  कमाए। फिल्म ने दो हफ्तों में  की कमाई की और भारत में लगभग 420 मिलियन (US $ 6.1 मिलियन) पर समाप्त हुई और इसे बॉक्स ऑफिस पर हिट घोषित किया गया।

### प्रवासी
फिल्म ने विदेशी बाजारों से  एकत्र किए, अपने शुरुआती सप्ताह में इसने पाकिस्तान और यूएई बाजारों में अच्छा प्रदर्शन किया। फिल्म ने विदेशी बाजारों से  एकत्र किए।

## सन्दर्भ

## बाहरी कड़ियाँ
*

श्रेणी:2013 में बनी हिन्दी फ़िल्म
श्रेणी:साजिद–वाजिद द्वारा संगीतबद्ध फिल्में
चश्मे बदूर (टीवी धारावाहिक)

***चश्मे बद्दूर*** 1998 में ज़ी टीवी चैनल पर प्रसारित हिन्दी भाषा का धारावाहिक है। यह धारावाहिक भारत के लोकप्रिय टेलीविजन निर्माता मनिष गोस्वामी द्वारा निर्मित है। इसकी कहानी एक ऐसी महिला की है जिसका जीवन शानदार किशोरावस्था और मध्यम आयु की विषम में आ चुका है और वह नहीं जानती कि इसके साथ कैसे जिया जाये।

## पात्र
*सुधा चन्द्रन
*नवीन बावा
*अजय नागरथ
*कश्मिरा शाह
*सादिया सिद्दिकी
*रोशाली
*सुशील जोहरी
*मुनमुन बनर्जी
*जतिन कनकिया - चतुरदास चौरसिया
*अनिल नागरथ

## बाहरी कड़ियाँ
*चश्मे बद्दूर का आधिकारिक जालस्थल
आत्मा (फ़िल्म)

***आत्मा*** सुपर्ण वर्मा द्वारा निर्देशित और मुख्य भूमिका में बिपाशा बसु एवं नवाज़ुद्दीन सिद्दिक़ी द्वारा अभिनीत जहाँ शेरनाज़ पटेल और डोयेल धवन सहायक भूमिका में हैं बॉलीवुड की 2013 में जारी की गयी सायकोलॉजिकल सुपरनैचुरल थ्रिलर फ़िल्म है। *आत्मा* 22 मार्च 2013 को जारी की गयि।
## पटकथा
माया (बिपाशा बासु) और अभय (नवाज़ुद्दीन सिद्दीकी) पति पत्नी हैं और इनकी एक बेटी भी है। हालाँकि माया और अभय की शादी-शुदा ज़िन्दगी तनावपूर्ण है पर दोनों ही अपनी बेटी निया (डोयेल धवन) से बेहद प्यार करते हैं। अभय, माया पर इतने अत्त्याचार करता है कि माया उससे तलाक लेने की ठान लेती है। तलाक के बाद जब बात आती है कि निया किसके पास रहेगी तो कोर्ट माया के हक में फैसला देता है। ये बात अभय के गले से नहीं उतरती और वो सरे आम माया को धमकी दे देता है। उसी रात अभय की एक एक्सीडेंट में मौत हो जाती है। अब अभय की आत्मा निया के इर्द-गिर्द के लोगों को डराने लगती है। इस आत्मा से छुटकारा पाने के लिए माया की मां यानी की निया की नानी एक पूजा भी रखवाती है। लेकिन अभय की आत्मा, पंडित और निया की नानी दोनों को ही मार डालती है। इतना ही नहीं अभय की आत्मा माया की बहन को भी मार डालती है और इस क़त्ल का इल्ज़ाम आता है माया पर। माया को जेल हो जाती है। पुलिस के सामने अपनी बात को हज़ार बार रखने पर भी कोई माया की इस बात पर यकीन करने को तैयार नहीं होता कि ये सब अभय की आत्मा कर रही है। जब माया जेल में होती है तो उसे पंडित की एक बात याद आती है। यही की जीते जी वो निया को अभय से नहीं बचा सकती।
## कलाकार
* बिपाशा बसु - माया वर्मा
* नवाज़ुद्दीन सिद्दीकी - अभय
* डोयेल धवन - निया
* शेरनाज़ पटेल
* जयदीप अहलावत
* तिल्लोतमा शोम
* दर्शन जरिवाला
* शिवकुमार सुब्रमण्यम
* मोहन कपूर
* गीतिका त्यागी
* पदम भोला - पंकज
## संगीत
## सन्दर्भ

## बाहरी कड़ियाँ
* 
* 

श्रेणी:2013 में बनी हिन्दी फ़िल्म
जयदीप अहलावत

**जयदीप अहलावत** एक भारतीय अभिनेता हैं। उन्होंने बॉलीवुड में अक्षय कुमार निर्मित फ़िल्म *आक्रोश* (2010) से अभिनय की शुरूआत की, यद्दपि उनका सबसे महत्वपूर्ण अभिनय अनुराग कश्यप की फ़िल्म गैंग्स ऑफ़ वासेपुर (2012) में शाहिद के रूप में रहा।

## पूर्व जीवन और शिक्षा
उनका जन्म रोहतक, हरियाणा के गाँव खरकड़ा के एक जाट परिवार में हुआ और उन्होंने अभिनय के क्षेत्र में अपनी स्नातक की शिक्षा भारतीय फिल्म और टेलिविज़न संस्थान से 2008 में पूर्ण की।

## करियर
जयदीप अहलावत ने अपने स्नातक के बाद अभिनय के क्षेत्र में कदम रखा। उन्होंने प्रथम अभिनय प्रियदर्शन की फ़िल्म खट्टा मिट्ठा (2010) में खलनायक के रूप में किया। उसी वर्ष वो अजय देवगन के साथ फ़िल्म *आक्रोश* में नजर आये। उसके बाद उन्होंने कई बड़े बैनर की फ़िल्में भी की जैसे अनुराग कश्यप की गैंग्स ऑफ़ वासेपुर (2012) और कमल हासन की विश्वरूपम (2012).

## फ़िल्में

## सन्दर्भ

## बाहरी कड़ियाँ

*
*आधिकारिक ट्विटर प्रोफाइल
*आधिकारिक फेसबुक पृष्ठ
*

श्रेणी:रोहतक के लोग
श्रेणी:जीवित लोग
श्रेणी:भारतीय फ़िल्म अभिनेता
श्रेणी:हिन्दी अभिनेता
श्रेणी:1980 में जन्मे लोग
जॉली एलएलबी

***जॉली एलएलबी*** सुभाष कपूर द्वारा निर्देशित बॉलीवुड की कानुनी नाटक हास्य फ़िल्म है। फ़िल्म में मुख्य भूमिका अरशद वारसी, बोमन ईरानी और अमृता राव की है। फ़िल्म का नाट्य ट्रेलर 8 जनवरी 2013 को जारी किया गया। फ़िल्म 15 मार्च 2013 को जारी की गयी। फ़िल्म की कहानी वकील जगदीश त्यागी ऊर्फ जॉली के इर्द-गिर्द घूमती रहती है। 

अप्रैल 2014 में 61वें राष्ट्रीय फिल्म पुरस्कारों में जॉली एलएलबी को सर्वश्रेष्ठ हिंदी फिल्म का पुरस्कार मिला।

## पटकथा
सन् 2009, जगदीश त्यागी उर्फ जॉली (अरशद वारसी) एक संघर्षरत वकील है जो अपने क्षेत्र में एक बड़ा नाम बनना चाहता है। जॉली मेरठ से दिल्ली आता है और एक ऐसे केस का हिस्सा बन जाता है जिसे भारत का एक प्रसिद्ध और मंहगा वकील तेजिंदर राजपाल (बोमन ईरानी) लड़ रहा है। राजपाल का मुवक्किल राहुल दीवान (राजीव सिद्धांत) एक हिट एंड रन केस में फंसा है जिसमें उसकी गाड़ी ने फुटपाथ पर सोए कुछ लोगों को कुचल दिया था। राजपाल ने अपने क्लाइंट को बचाने के लिए पुलिस के साथ मिलकर सबूतों के साथ छेड़खानी की और साबित कर दिया कि राहुल निर्दोष है। राजपाल के बहस करने की अदा से जॉली काफी प्रभावित होता है लेकिन उसे समझ आ जाता है कि अन्याय हुआ है। जॉली केस फिर से खुलवाने के लिए जज सुंदरलाल त्रिपाठी (सौरभ शुक्ला) के कोर्ट में जनहित याचिका दायर करता है।

## कलाकार
* अरशद वारसी - जगदीश त्यागी उर्फ जॉली
* बोमन ईरानी - तेजिंद्र राजपाल
* अमृता राव - संध्या उर्फ सन्धु
* सौरभ शुक्ला - जस्टिस त्रिपाठी
* हर्ष छाया - अल्बर्ट पिंटो
* मनोज पहवा - प्रताप
* रमेश देव - कौल साब
* मोहन कपूर - योगराज देवन
* संजय मिश्रा - गुरुजी
* मोहन अगाशे - वरीष्ठ देवन (राहुल के दादा)
* विभा चिब्बर - मीरुत जज
* *सुशील पाण्डे* - सदाकान्त मिश्रा
* *सन्दीप बोस* - इंस्पेक्टर राठी
* *राजीव सिद्धार्थ* - राहुल देवन
* ब्रिजेन्द्र काला - सुरेश वशिष्ठ (शुरुआती दृश्य में)
## निर्माण
फ़िल्म की कहानी 1999 के संजीव नन्दा के हिट-एंड-एन केस की घटना से प्रेरित है।
## संगीत

*जॉली एलएलबी* का संगीत कृष्ण ने तैयार किया है। बप्पी लाहिड़ी द्वारा तैयार पहला गीत 13 फ़रवरी 2013 को जारी किया। 
### गीतसूची

## सन्दर्भ

## बाहरी कड़ियाँ
* 

श्रेणी:2013 में बनी हिन्दी फ़िल्म
दि अटैक्स ऑफ 26/11

***दि अटैक्स ऑफ 26/11*** 2013 की हिन्दी वृत्त-चित्र नाटक फ़िल्म है जिसे रामगोपाल वर्मा ने निर्देशित किया है और २००८ के मुंबई हमले पर आधारित है। फ़िल्म कलाकार संजीव जायसवाल ने अपनी प्रथम फ़िल्म में कला निर्देशक उदय सिंह के साथ अजमल क़साब का अभिनय किया है। फ़िल्म में नाना पाटेकर केन्द्रिय भूमिका में हैं। इसका 7 मिनट का प्रोमो 23 नवम्बर 2012 को जारी किया गया। विश्वस्तर पर फ़िल्म 1 मार्च 2013 को जारी की गई।

फ़िल्म का प्रहम दृश्य 17 जनवरी 2013 को जारी किया गया। केन्द्रिय फ़िल्म प्रमाणन बोर्ड ने फ़िल्म को 'केवल वयस्क' प्रमाण पत्र के साथ पारित किया।
## पटकथा
*दि अटैक्स ऑफ 26/11*&nbsp; में मुंबई के संयुक्त कमिश्नर राकेश मारिया (नाना पाटेकर) की नज़र से मुंबई हमले की घटना दिखाती है। एक समिति के सामने संयुक्त कमिश्नर 26 नवम्बर की रात को हुई वारदात को याद करते हैं जिसका नतीजा अजमल कसाब (संजीव जायसवाल) की फांसी पर जाकर खत्म होता है। 
## कलाकार
* नाना पाटेकर - राकेश मारिया, संयुक्त पुलिस आयुक्त (अपराध)
* साद ओरहन - अबु इसमाइल
* संजीव जयसवाल - अजमल कसाब
* आशिष भट्ट - शोएब
* अतुल कुलकर्णी
* जितेन्द्र जोशी - सिपाही
* गणेश यादव - अमर सिंह सोलंकी
* फर्ज़ाद जेहानी - स्वयं, लियोपॉल्ड कैफे का मालिक
## संगीत
फ़िल्म में चार गाने हैं। राम गोपाल वर्मा ने फ़िल्म के तेलुगू संस्करण में 'नेथुट्टी रुचि मारिगिंदा' नामक गीत गाया है।

## सन्दर्भ

## बाहरी कड़ियाँ
* जालस्थल
* 

श्रेणी:2013 में बनी हिन्दी फ़िल्म
काय पो छे!

***काय पो छे!*** चेतन भगत के उपन्यास द ३ मिस्टेक्स ऑफ माई लाइफ पर आधारित अभिषेक कपूर द्वारा निर्देशित 2013 की भारतीय नाटक फ़िल्म है।

## पटकथा
'काय पो छे' ये कहानी है तीन दोस्तों की, गोविंद (राजकुमार राव), ईशान (सुशांत सिंह राजपूत) और ओमी (अमित साध) जो अहमदाबाद में रहते हैं। गोविंद रोज़ी रोटी के लिए ट्यूशन देता है और ईशान एक शानदार क्रिकेट खिलाड़ी है जो कुछ भी नहीं करता। तीनों दोस्त एक खेल अकादमी शुरु करने के बारे में सोचते हैं। ईशान की मां (मुन्नी झा) पैसों की मदद करने से मना कर देती है तो ओमी के मामा बिट्टू (मानव कौल) मदद के लिए आगे बढ़ते हैं।

## कलाकार
* सुशांत सिंह राजपूत - ईशान भट्ट
* अमित साध - ओमकार शास्त्री उर्फ ओमी
* राजकुमार राव - गोविन्द पटेल
* अमृता पुरी - विद्या भट्ट
* दिगविजय देशमुख - अली
* आसिफ बसरा - अली के पिता
* चितरंजन ठाकुर - विनय
* मानव कौल - बिट्टू मामा
* बकुल स्याल - बालु बलराम
* रोहित भटनागर - टिंकु
* मनिष चावला = मन्नू
* ईशान (चेतन भगत का पुत्र) - ईशान पटेल, गोविन्द और विद्या का पुत्र
* अजय जड़ेजा - क्रिकेट कमेंटेटर (केमियो)
* गौरव कपूर - क्रिकेट कमेंटेटर (केमियो)
* दिनेश कुमार - जॉन
* आशीष कक्कड़ - विश्वास – बिट्टू मामा का दायां हाथ

## संगीत
संगीत अमित त्रिवेदी द्वारा तैयार किया गया है और गीत स्वानन्द किरकिरे ने लिखे हैं।

## सन्दर्भ

## बाहरी कड़ियाँ
* 
* 

श्रेणी:2013 में बनी हिन्दी फ़िल्म
श्रेणी:2002 की गुजरात हिंसा
दालाँवेयर का सिद्धान्त

**दालाँबेयर का सिद्धान्त** (D'Alembert's principle) गति के मूलभूत नियमों से सम्बन्धित एक कथन है। इस सिद्धान्त का नाम इसके आविष्कर्ता फ्रांसीसी गणितज्ञ एवं भौतिकशास्त्री दालाँवेयर के नाम पर पड़ा है। इसे 'दालाँवेयर-लाग्रेंज सिद्धान्त' के नाम से भी जाना जाता है। 

इस सिद्धान्त को निम्नलिखित रूप में व्यक्त किया जा सकता है-

:\sum_{i} (\mathbf {F}_{i} - m_i \mathbf{a}_i)\cdot \delta \mathbf r_i = 0,

where

:

दूसरे शब्दों में, आभासी विस्थापन की किसी भी दिशा में, द्रव्यमानधारी कणों के किसी समुदाय पर लगने वाले बलों तथा उनके संवेगों का समय के सापेक्ष अवकलजों के अन्तर का योग शून्य होता है। स्थैतिक तन्त्र में आभासी कार्य (virtual work) के सिद्धान्त की जो स्थिति है, वही स्थिति वास्तव में गतिक तन्त्रों के लिए दालाँवेयर के सिद्धान्त की है। यह सिद्धान्त हैमिल्टन के सिद्धान्त (Hamilton's principle) से अधिक व्यापक सिद्धान्त है। 

उपरोक्त समीकरण को प्रायः 'दालाँवेयर का सिद्धान्त' कहा जाता है यद्यपि इस रूप में यह सबसे पहले जोसेफ लुई लागरेंज (Joseph Louis Lagrange) द्वारा लिखा गया था।

## सन्दर्भ


श्रेणी:चिरसम्मत यांत्रिकी
श्रेणी:गतिक तन्त्र
श्रेणी:जड़सूत्र
सेंगे खबब

**सेंगे खबब** (तिब्बती: སེང་གེ་ཁ་འབབ་, अंग्रेज़ी: Senge Khabab) या **सेंगे त्संगपो** (Senge Tsangpo) तिब्बत के न्गारी विभाग में स्थित एक नदी है जो महान सिन्धु नदी का स्रोत भी मानी जाती है। यह नदी कैलाश पर्वत की उत्तरी तरफ़ से उत्पन्न होती है। १९५० के दशक में जनवादी गणतंत्र चीन ने तिब्बत पर नियंत्रण कर लिया और तब से चीनी सरकार इस नदी को **सेंगे ज़ंगबो** (Sênggê Zangbo) और **शीचुआन नदी** (Shīquán Hé, 獅泉河) के नामों से भी बुलाती है।

## नामोत्पत्ति
तिब्बती भाषा में 'सेंगे ख बब' का मतलब 'सिंह मुख नदी' है, यानि सिंह के मुख से निकलने वाली नदी। ध्यान दें कि तिब्बत व भारत की बहुत-सी महत्वपूर्ण नदियों की स्रोत-धाराओं के नाम हिन्दू व बौद्ध आस्थाओं में धार्मिक महत्व रखने वाले जानवरों पर पड़े हैं:
*सतलुज नदी का आरम्भिक प्रवाह 'लंगचेन खबब' (अर्थ: 'हाथी-मुख नदी') है
*ब्रह्मपुत्र नदी उर्फ़ यरलुंग त्संगपो नदी का आरम्भिक प्रवाह 'तमचोग खबब' (अर्थ: 'अश्व-मुख नदी') है
*सिन्धु नदी का आरम्भिक प्रवाह 'सेंगे खबब' (अर्थ: 'सिंह-मुख नदी') है
*घाघरा नदी उर्फ़ कर्णाली नदी का आरम्भिक प्रवाह 'मगचा खबब' (अर्थ: 'मोर-मुख नदी') है

## इन्हें भी देखें
*सिन्धु नदी
*न्गारी विभाग

## सन्दर्भ


श्रेणी:न्गारी विभाग
श्रेणी:तिब्बत की नदियाँ
श्रेणी:सिन्धु नदी
कल्पित कार्य

किसी कण पर किसी बल द्वारा किसी आभासी विस्थापन की दिशा में किया गया कार्य **'आभासी कार्य** अथवा **कल्पित कार्य** () कहलाता है। आभासी कार्य के सिद्धान्त की सहायता से किसी यांत्रिक तन्त्र पर लगने वाले बलों एवं उनके कारण हुए विस्थापन का अध्ययन किया जाता है। आभासी कार्य का सिद्धान्त, अल्पतम क्रिया नियम (principle of least action) से व्युत्पन्न हुआ है। 

ऐतिहासिक रूप से आभासी कार्य तथा इससे सम्बन्धित विचरण कैलकुलस (calculus of variations) का विकास दृढ़ पिण्डों (rigid body) की गति के लिए किया गया था किन्तु इन सिद्धान्तों का प्रयोग विरूप्य पिंडों की यांत्रिकी (mechanics of deformable bodies) का अध्ययन करने के लिए भी किया जाता है।

यदि किसी यांत्रिक तन्त्र के साम्य के सन्दर्भ में इस सिद्धान्त का प्रयोग करें तो कह सकते हैं कि किसी तन्त्र पर लगे सभी बलों द्वारा किए गये आभासी कार्यों का योग शून्य होता है। आभासी कार्य = बल x आभासी विस्थापन। किसी यांत्रिक तन्त्र पर आभासी बल का सिद्धान्त लगाकर उतने समीकरण प्राप्त किए जा सकते हैं जितनी उस तन्त्र का 'स्वतन्त्रता की कोटि' (degrees of freedom) हो। ध्यान रहे कि आभासी विस्थापन अत्यन्त सूक्ष्म (infinitesimal) लिए जाते हैं ताकि बलों की दिशाओं एवं दूरियों के सम्बन्ध अपरिवर्तित रहें (ताकि प्रतिक्रियाएँ अपरिवर्तित रहें)।

श्रेणी:यान्त्रिकी
पंगसौ दर्रा

**पंगसौ दर्रा** या **पन सौंग दर्रा** पटकाई पहाड़ो में ३,७२७ फ़ुट (१,१३६ मीटर) की ऊँचाई पर स्थित भारत को बर्मा से जोड़ने वाला एक पहाड़ी दर्रा है। यह बर्मा से पश्चिम में असम के मैदानी इलाक़ों तक पहुँचने का सबसे सरल मार्ग है और इतिहासकार अनुमान लगाते हैं कि असम में १३वीं सदी में आकर बसने वाले अहोम लोगों ने इसी दर्रे से भारत में प्रवेश किया था। दर्रे का नाम बर्मा के पंगसौ गाँव पर पड़ा है जो दर्रे से २ किमी पूर्व में बसा हुआ है। भारत को बर्मा से जोड़ने वाली लेडो रोड इसी दर्रे से निकलती है।

## इन्हें भी देखें
*पटकाई पहाड़ियाँ

## सन्दर्भ


श्रेणी:भारत के पहाड़ी दर्रे
श्रेणी:बर्मा के पहाड़ी दर्रे
मर्डर 3

***मर्डर 3*** विशेष भट्ट द्वारा निर्देशित और रणदीप हुड्डा, अदिति राव हैदरी एवं सारा लोरेन (मोना लिज़्ज़ा) अभिनीत 2013 की हिन्दी फ़िल्म है। यह फ़िल्म 2011 की बॉलीवुड फ़िल्म ''मर्डर 2 की उत्तरकृत्ति है। यह फ़िल्म विशेष फिल्म्स की मर्डर सीरिज़ का तीसरा भाग 'मर्डर 3' है।
## पटकथा
विक्रम (रणदीप हुड्डा) एक फैशन फोटोग्राफर हैं और रोशनी (अदिति राव हैदरी) से प्यार करता है। भारत में विक्रम के लिए एक अच्छी नौकरी का प्रस्ताव है, इसलिए रोशनी केप टाउन में अपनी लगी लगाई नौकरी छोड़कर विक्रम के साथ भारत आ जाती है जहां ये दोनों एकांत जगह पर बंगला खरीदकर रहने लगते हैं। रोशनी देखती है कि नाओमी (तोनिषा पवार) जो एक हेयर स्टायलिस्ट है और विक्रम के बीच नज़दीकियां बढ़ती जा रही है। एक दिन विक्रम को एक वीडियो मिलता है जिसमें रोशनी कहती है कि वो उसकी ज़िंदगी से दूर जा रही है। रोशनी गायब हो जाती है और विक्रम पुलिस में रिपॉर्ट करवाता है। इस प्रकार कहानी आगे बढ़ती है। 
## कलाकार
*रणदीप हुड्डा - विक्रम
*अदिति राव हैदरी - रोशनी
*सारा लोरेन - निशा
*राजेश श्रृंगारपुरे - पुलिस अफसर कबीर
## संगीत

### गीत सूची

## सन्दर्भ

## बाहरी कड़ियाँ
* 

श्रेणी:भारतीय फ़िल्में
श्रेणी:2013 में बनी हिन्दी फ़िल्म
श्रेणी:भारतीय कामुक फ़िल्में
तुलसी कुमार

**तुलसी कुमार** बॉलीवुड फ़िल्मों में भारतीय पार्श्वगायिका हैं। यह टी-सीरीज़ के मालिक गुलशन कुमार की बेटी हैं और इन्हॉने हाल ही में आशिकी २ के लिए दो गीत गाए हैं और इन्होंने गुरु रंधावा के साथ रात कमाल है गाना भी गाया है। उनका कहना है कि इन गीतों के लिये आवाज़ देना उनके लिये भावुक था क्योंकि आशिकी से उनके पिता जुड़े थे। उन्होंने यह भी कहा की गायकी में उन्हें प्यार-मोहब्बत के गीत पसन्द हैं। इनकी आवाज बहुत ही मधुर है। आशिकी 2 में इन्होंने अपनी आवाज दी। उसके बाद ये बहुत ही प्रसिद्ध हुई।

## सन्दर्भ

## बाहरी कड़ियाँ
* 
श्रेणी:जीवित लोग
श्रेणी:1986 में जन्मे लोग

she has sung a gadwali song ta chhuma ta chhuma chhum with jubin nautiyal.
विभिन्न प्रकार के संतुलन

right|thumb|300px|तुला के दोनों पलड़ों का द्रव्यमान समान हो, तथा दोनो पलड़े अवलम्ब से समान दूरी पर टंगे हों तो वह '''संतुलित''' कहलाता है।
**संतुलन** शब्द का प्रयोग अनेकोंक्षेत्रों में होता है। यहाँ पर विभिन्न क्षेत्रों में प्रयुक्त 'संतुलन' (तथा 'साम्य' एवं 'साम्यावस्था') की सूची दी गई है-

## भौतिकी
*यांत्रिक संतुलन (Mechanical equilibrium), वह अवस्था जिसमें सभी बलों एवं बलाघूर्णों का योग शून्य होता हो। 

* तापीय साम्य (Thermal equilibrium), वह अवस्था जब कोई वस्तु अपने आसपास के वातावरण से न ऊष्मा लेती है न उसको ऊष्मा देती है, अर्थात् वे समान ताप पर होती हैं।

## जीवविज्ञान

## अर्थशास्त्र
साम्य मूल्य (Equilibrium price), वह मूल्य जिस पर आपूर्ति की मात्रा, मांग की मात्रा के बराबर हो जाती है।

## रसायन विज्ञान
* रासायनिक साम्य (Chemical equilibrium) - वह अवस्था जब अभिकारकों और उत्पादों की सांद्रता समय के साथ अपरिवर्तित बनी रहती है।

* उष्मागतिक साम्य (Thermodynamic equilibrium) - किसी ऊष्मागतिकीय निकाय की वह अवस्था जिसमें वह तापीय, यांत्रिक तथा रासायनिक साम्य की अवस्था में आ जाय।

*वाष्प-द्रव साम्य (Vapor-liquid equilibrium) - इस अवस्था में संघनन तथा वाष्पन की गतियाँ एक दूसरे के बराबर हो जाँय।

## खेल सिद्धान्त

## अन्य
विरेन्द्र सक्सेना

***विरेन्द्र सक्सेना*** (अथवा ***वीरेन्द्र सक्सेना***) भारतीय थिएटर, फिल्म और टेलीविजन अभिनेता हैं। वो राष्ट्रीय नाट्य विद्यालय के पूर्व छात्र भी हैं। सक्सेना को उनके चरित्र अभिनय और अद्वितीय आवाज के लिए जाना जाता है। उन्होंने ८० से अधिक भारतीय फ़िल्मों में, कुछ होलिवुड फ़िल्मों जैसे रैनबॉ, कॉटन मेरी, इन कस्टडी आदि तथा विभिन्न टेलीविजन धारावाहिकों में भी अभिनय किया है।
## व्यक्तिगत जीवन
सक्सेना का जन्म मथुरा, उत्तर प्रदेश में हुआ। उन्होंने टेलीविजन तारिका समता से विवाह किया और अब दोनों मुम्बई में रहते हैं।
## वृत्ति
सक्सेना ने विभिन्न प्रमुख अभिनेताओं जैसे शाहरुख खान, आमिर खान, अमिताभ बच्चन, अक्षय कुमार, जॉन अब्राहम, ओम पुरी और अन्यों के साथ काम किया है।

## अभिनय

### फ़िल्में
उलझन (1975)
मेस्सी साहिब (1985)
खामोश (1985)
तामस (1986)
आशिकी (1990)
नरसिम्हा (1991)
दिल है की मानता नहीं (1991)
विष्णु-देवा (1991)
धारावी (1992)
अंगार (1992)
सूरज का सातवां घोडा (1993)
कभी हाँ कभी ना (1993)
आइना (1993)
तेजस्विनी (1994)
तर्पण (1994)
इन कस्टडी (1994)
नाराज़ (1994)
इंग्लिश , अगस्त (1994)
राम (1996)
टुन्नू की टीना (1997)
ज़िद्दी (1997)
परदेसी बाबू (1998)
हीरालाल पन्नालाल (1999)
अर्जुन पंडित (1999)
स्प्लिट वाइड ओपन (1999)
शूल (1999)
कॉटन मैरी (1999)
बिच्छू (2000)
अक्स (2001)
माया (2001)
काबू (2002)
घाव (2002)
साथिया (2002)
एक हिंदुस्तानी (2003)
जाल : दी ट्रैप (2003)
रघु रोमियो (2003)
समय (2003)
धुप (2003)
फंटूश (2003)
रुद्राक्ष (2004)
किस्मत (2004)
बर्दाश्त (2004)
वैनिटी फेयर (2004)
भोला इन बॉलीवुड (2005)
वादा (2005)
वाइट रेनबो (2005)
बुनती और बबली (2005)
सरकार (2005)
एक चालीस की लास्ट लोकल (2007)
राम गोपाल वर्मा की आग (2007)
ए वेडनेसडे (2008)
यह मेरा इंडिया (2009)
थे स्टोनमैन मर्डर्स (2009)
हाउसफुल 2 (2012)
भेजा फ्राई 2
दी मैकेनिक 
अत पता लपटता 
बबल गम 
शागिर्द 
तेरा क्या होगा जॉनी 
रोड , मूवी 
देख भाई देख 
संकट सिटी 
एक से बुरे दो 
चल चला चल 
से सलाम इंडिया 
कृष्णा 
करामाती कोट 
जिगरिया (2014)
Mr जो बी . कार्वाल्हो (2014)

### टेलीविज्न

## सन्दर्भ

## बाहरी कड़ियाँ

श्रेणी:जीवित लोग
श्रेणी:भारतीय अभिनेता
श्रेणी:उत्तर प्रदेश के लोग
श्रेणी:1960 में जन्मे लोग
अजय जडेजा

**अजयसिंहजी दौलतसिंह जड़ेजा** () का जन्म 1 फ़रवरी 1971 को जामनगर, गुजरात में जड़ेजा राजपूत परिवार में जो नवानगर में राज्य करने से जुड़ा है में हुआ। वो 1992 से 2000 तक भारतीय क्रिकेट टीम के नियमित खिलाड़ी थे उन्होंने 15 टेस्ट मैच और 196 एकदिवसीय मैच खेले। उन्हें मैच फ़िक्सिंग के कारण 5 वर्ष के लिए प्रतिबंधित कर दिया गया था। उनके प्रतिबंधित करने को 27 जनवरी 2003 को दिल्ली उच्च न्यायालय ने अभिखंडित करना करते हुए उन्हें घरेलू और अन्तरराष्ट्रीय क्रिक्रेट खेलने के योग्य करार दिया। उन्होने एक हिंदी movie में भी काम किया है. वो नहीं चली

## सन्दर्भ

## बाहरी कड़ियाँ

*
*

श्रेणी:1971 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:बल्लेबाज
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
श्रेणी:भारतीय क्रिकेट कप्तान
श्रेणी:अर्जुन पुरस्कार के प्राप्तकर्ता
विनोद काम्बली

**विनोद गणपत काम्बली** ( (जन्म 18 जनवरी 1972, मुम्बई, महाराष्ट्र, भारत) पूर्व भारतीय क्रिकेट खिलाड़ी हैं, जिन्होंने भारत के लिए मध्यक्रम बल्लेबाज के लिए और समान रूप से मुम्बई और बोलांड, दक्षिण अफ़्रीका के लिए खेलते थे। वो मसहूर क्रिकेट खिलाड़ी सचिन तेंदुलकर के बचपन के दोस्त हैं। वर्तमान में वो विभिन्न टेलीविजन चैनलों पर क्रिकेट विशेषज्ञ और टीकाकार के रूप में दिखाई देते हैं। उन्हें विभिन्न रियलिटी शोज में भी देखा जाता है।

## सन्दर्भ

## बाहरी कड़ियाँ
*क्रिकैन्फ़ो पर विनोद काम्बली की प्रोफाइल

श्रेणी:1972 में जन्मे लोग
श्रेणी:जीवित लोग
श्रेणी:भारतीय क्रिकेट खिलाड़ी
श्रेणी:बिग बॉस प्रतिभागी
श्रेणी:भारतीय एक दिवसीय अंतरराष्ट्रीय क्रिकेट खिलाड़ी
श्रेणी:भारतीय टेस्ट क्रिकेट खिलाड़ी
हास्य फ़िल्म

**हास्य फ़िल्म** फ़िल्म का एक प्रकार है जिसमें हास्य प्रसंग को प्राथमिकता दी जाती हैं। यह एक फ़िल्म कॉमेडी की श्रेणी है जिसमें हास्य प्रसंग पर जोर दिया जाता है। इन फिल्मों का चलन मनोरंजन के माध्यम से दर्शकों को हंसाने के लिए किया गया। इस प्रकार की फिल्मों का अंत बहुत ही सुखद होता है (ब्लैक कॉमेडी इसका अपवाद है) तथा दर्शकों को यह बहुत ही सुखदायक अनुभव प्रदान करती है। कॉमेडी फ़िल्म जगत की सबसे पुरानी शैलियों में से एक है तथा इसे शास्त्रीय कॉमेडी से थिएटर में लिया गया है। प्रारम्भिक समय व फिल्मों में यह एक मुक फ़िल्म कॉमेडी थी, जिससे अक्सर दृश्य चित्रण पर ही सम्पूर्ण भाव निर्भर करते थे।

श्रेणी:फ़िल्म शैलियाँ
त्शोना ज़िला

**त्शोना ज़िला** (तिब्बती: མཚོ་སྣ་རྫོང་, अंग्रेज़ी: Cona County, चीनी: 错那县) दक्षिणपूर्वी तिब्बत में ल्होखा विभाग का एक ज़िला है। जनवादी गणतंत्र चीन का तिब्बत पर १९५० के दशक में क़ब्ज़ा हो जाने के बाद चीन भारत के अरुणाचल प्रदेश के एक बड़े भूभाग को इस ज़िले का हिस्सा बताने लगा। यह विवादित क्षेत्र भारत के नियंत्रण में हैं। इस ज़िले की राजधानी भी त्शोना नामक बस्ती ही है।

## इन्हें भी देखें
*ल्होखा विभाग
*अरुणाचल प्रदेश

## सन्दर्भ


श्रेणी:तिब्बत के ज़िले
श्रेणी:ल्होखा विभाग
त्सेथंग

**त्सेथंग** तिब्बत का एक शहर है। यह यरलुंग नदी की घाटी में स्थित है जो तिब्बती संस्कृति का जन्मस्थल माना जाता है। प्रशासनिक दृष्टि से यह तिब्बत के ल्होखा विभाग में आता है और उस विभाग की राजधानी भी है। यह शहर तिब्बत के सबसे बड़े नगरों में से एक है और तिब्बत के कई प्राचीन राजा यहीं से राज किया करते थे। १९वीं सदी में यहाँ से गुज़रने वाले यात्रियों के अनुसार यहाँ १,००० घर, गोम्पा (बौद्ध-मठ), बाज़ार और एक द्ज़ोंग (तिब्बती शैली का क़िला) खड़े हुए थे। ल्हासा के बाद यह तिब्बत के इउ-त्संग क्षेत्र का दूसरा सबसे बड़ा शहर था। ३,१०० मीटर (१०,१७० फ़ुट) पर बसे हुए इस शहर की आबादी २००५ में ५२,००० अनुमानित की गई थी। इसके आसपास तिब्बती इतिहास की कई महत्वपूर्ण इमारते स्थित हैं। नेदोंग बस्ती इस से लगभग ४ किमी दक्षिणपश्चिम में स्थित है लेकिन शहरी विस्तार से दोनों का विलय होने लगा है।

## कुछ चित्र

File:Bundesarchiv Bild 135-S-15-22-22, Tibetexpedition, Blick auf Tsetang.jpg|१९३८ में त्सेथंग की तस्वीर


## इन्हें भी देखें
*सोंगत्सन गम्पो
*इउ-त्संग
*ल्होखा विभाग

## सन्दर्भ


श्रेणी:तिब्बत के नगर
श्रेणी:ल्होखा विभाग
गोम्पा

[thumb|230px|लकिर दगोन पा ([लद्दाख़|लद्दाख)]]
**गोम्पा** या **गोम्बा** या **गोन्पा** (तिब्बती: དགོན་པ། / दगोन पा ; अर्थ- 'एकान्त स्थान' ) तिब्बती शैली में बने एक प्रकार के बौद्ध-मठ के भवन या भवनों को कहते हैं। तिब्बत, भूटान, नेपाल और उत्तर भारत के लद्दाख़, हिमाचल प्रदेश, सिक्किम व अरुणाचल प्रदेश क्षेत्रों में यह कई स्थानों में मिलते हैं। भिक्षुओं की सुरक्षा के लिए मज़बूत दिवारों और द्वारों से घिरे यह भवन साधना, पूजा, धार्मिक शिक्षा और भिक्षुओं के निवास के स्थान होते हैं। इनका निर्माण अक्सर एक ज्यामीतीय धार्मिक मण्डल के आधार पर होता है जिसके केन्द्र में बुद्ध की मूर्ति या उन्हें दर्शाने वाली थांका चित्रकला होती है। गोम्पा अक्सर किसी शहर या बस्ती के पास किसी बुलन्द पहाड़ या चट्टान पर बनाए जाते हैं।

## इन्हें भी देखें
*द्ज़ोंग, तिब्बती शैली के दुर्ग
* रुमटेक मठ‎

## सन्दर्भ


श्रेणी:तिब्बती वास्तुशास्त्र
श्रेणी:भूटानी वास्तुशास्त्र
श्रेणी:भारतीय वास्तुशास्त्र
२००४ यूईएफए चैंपियंस लीग फाइनल

**२००४ यूईएफए चैंपियंस लीग फाइनल** 2003-04 यूईएफए चैंपियंस लीग के विजेता का फैसला करने के लिए, 26 मई 2004 पर गेल्सेंकिचैन, जर्मनी, में एरेना ओफ़ स्काल्क में खेला एक फुटबॉल मैच था। पुर्तगाल से पोर्टो ने ए एस मोनाको प्रतियोगिता में फ्रांस का प्रतिनिधित्व करने वाले मोनाको से एक क्लब को हराने के बाद मैच 3-0 से जीता। यह पोर्टो दूसरा खिताब था।

## फाइनल के लिए मार्ग

## मैच विस्तार

## सन्दर्भ

## बाहरी कड़ियाँ
* यूईएफए.कॉम
* आधिकारिक वेबसाइट
*2003–04

श्रेणी:फुटबॉल
नावेद असलम

**नावेद असलम** एक भारतीय फ़िल्म टीवी और थिएटर अभिनेता तथा पटकथा लेखक हैं जिन्हें मुख्यतः 1990 में सोनी टीवी पर जारी मेडिकल ड्रामा हॉस्पिटल तथा फ़िल्म छाल (2002) एवं सेहर (2005) में अभिनय के लिए जाना जाता है। उन्होंने विभिन्न नाटकों के लिए लेखन निर्देशन और अभिनय का कार्य किया है।

असलम ने अपनी स्नाकोत्तर 1989 में जामिया मिलिया इस्लामिया से जन संचार में की। वर्तमान में वो अपने दो पुत्रों के साथ रहते हैं।
## सन्दर्भ

## बाहरी कड़ियाँ
*
श्रेणी:जीवित लोग